Klubina

Klubina (hungare Kelebény [kelebEnj]) estas vilaĝo en Slovakio.

 Situo 
Klubina situas en valo de rojo, laŭ traira flankovojo. Žilina troviĝas je 30 km.

 Historio 
La unua nebula mencio okazis pri la vilaĝo en 1418 en formo "Kulbucza". En la 17-a jarcento vitrofarejo funkciis. En 1728 loĝis tie 25 vilaĝanoj en 8 domoj, en 1784 344 vilaĝanoj en 60 domoj. En 1831 pro ĥolero 35 loĝantoj mortis. En 1910 laŭ la popolnombrado vivis en Kelebény 633 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Krásno nad Kysucou, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Kulturdomo ekfunkciis en 1955. Ekde 1983 ŝtonominejo funkcias. En 2001 vivis en Klubina 529 homoj, (ĉiuj slovakoj).

 Vidindaĵoj 
 romkatolika kapelo de 1823
 ligna sonorilostablo el la 19-a jarcento

Kategorio:Municipoj en distrikto Čadca